钦定古今图书集成/明伦汇编/人事典/第007卷 > 《本草纲目》 > 《人骨发明》
## 钦定古今图书集成/明伦汇编/人事典/第007卷 > 《本草纲目》 > 《人骨发明》

李时珍曰：“古人以掩暴骨为仁德，每获阴报，而方伎
之流，心乎利欲，乃收人骨为药饵，仁术固如此乎？且
犬不食犬骨，而人食人骨可乎？父之白骨，惟亲生子，
刺血沥之，即渗入。”又：《酉阳杂俎》云：“荆州一人损胫，张
七政饮以药酒，破肉去骨一片，涂膏而愈。二年复痛，
张曰：‘所取骨寒也’。”寻之尚在床下，以汤洗绵裹收之，
其痛遂止。气之相感如此。孰谓枯骨无知乎。仁者当
悟矣。